cyanic-selkie/wikianc huggingface dataset:
Տեղեկատվության չափման միավորներ
Երրորդային միավորներ
Կարգերի բազմությունում թողունակությունն իրենից ներկայացնում է Ցուցադրական ֆունկցիա հիմքերի կարգերի քանակից` հավասար մեկ կարգերի հնարավոր իրավիճակներին։
Օրինակ՝
1 բայթը բաղկացած է 8-ական (n=8) երկուական կարգերից (c=2) և կարող է ընդունել
հնարավոր իրավիճակներ (արժեքներ, կոդեր)։
Լոգարիթմական միավորներ
Երբ որոշ մեծություններ, այդ թվում տվյալների ծավալը, իրենցից ներկայացնում են Ցուցադրական ֆունկցիա, ապա նպատակահարմար է օգտվել ոչ թե հենց այդ մեծություններից, այլ նրանց լոգարիթմներից։
Տվյալների ծավալը նույնպես կարելի է ներկայացնել լոգարիթմական տեսքով՝ ինչպես հնարավոր իրավիճակների քանակի լոգարիթմ ։
Տեղեկույթի ծավալը (տվյալների ծավալը) կարող է չափվել լոգարիթմով։
Երկուական տվյալների ծավալների համար նպատակահարմար է կիրառել երկուական լոգարիթմներ.
Նվազագույն ամբողջ թիվը, որի լոգարիթմը դրական է՝ 2-ն է։ Նրան համապատասխան բիթ միավորը հանդիսանում է թվային տեխնիկայում տեղեկույթի հաշվարկման հիմքը։ Երեքական տվյալների համար նպատակահարմար է կիրառել երեքական լոգարիթմներ։
3 թվին համապատասխոնող միավորը՝ տրիտը, հավասար է log23≈1,585 բիթի։
Տասական տվյալների ծավալի համար նպատակահարմար է կիրառել տասական լոգարիթմներ.
Կապի մետաղալարային տեխնիկայում (հեռագիր, հեռախոս) և ռադիո, ինֆորմացիայի միավորը պատմականորեն առաջին անգամ ստացավ բոդ արժեքը։
Տետրադա, կիսաբայթ, նիբբլ
Հիմնական նշանակություն ունեն չորս երկուական կարգերը՝ 4 բիթ տետրադա, կիսաբայթ, նիբբլ, որոնք իրենց մեջ համատեղում են մեկ հաշվարկման տասնվեցական համակարգի թվում պարունակվող ինֆորմացիայի քանակ՝
1  տետրադա (կիսաբայթ, նիբբլ)= 4 բիթ
Բայթ
1 բայթ=8 բիթ Սկզբունքորեն, բայթը որոշվում է կոնկրետ համակարգչի հիշողության հասցեավորման համար, որպես նվազագույն քայլ։ Հին մեքենաների համար պարտադիր չէր, որ բայթը հավասար լինի 8 բիթի։
Այժմ բայթը հաճախ հաշվում են հավասար 8 բիթի։
Կիլոբայթ
Մեծ տարողությամբ հիշող սարքերի և մեծ քանակությամբ տեղեկատվության չափման համար կիրառում են չափման ավելի մեծ միավորներ՝ կիլոբայթ։ 1 կիլոբայթ=1024 բայթ
Տե՛ս նաև
Կատեգորիա:Չափման միավորներ Կատեգորիա:Տեղեկատվության չափման միավորներ Կատեգորիա:Ինֆորմատիկա
Ջեյն Ատկինսոն
Ջեյն Ատկինսոն (Jayne Atkinson, ), անգլո-ամերիկացի դերասանուհի։ Առավել հայտնի է «24 ժամ» հեռուստասերիալում խաղացած Կարեն Հեյես դերով, ինչպես նաև «Անձրև վաճառողը» և «Կախարդական ապրիլ» պիեսներում խաղացած դերերով, ինչի համար առաջադրվել է «Թոնի» մրցանակին։ «Մտածել ինչպես հանցագործ» հեռուստասերիալում խաղացել Է Շտրաուսի, իսկ «Քարտե տնակ» հեռուստասերիալում՝ Քեթրին Դյուրանի դերը  ։
Վաղ կյանք և կրթություն
Ջեյն Ատկինսոնը ծնվել է Անգլիայի Դորսետ կոմսության Բորնմուտ քաղաքում, սակայն 1868 թվականին, երբ Ջեյնը ինը տարեկան էր, նրա ընտանիքը տեղափոխվել է ԱՄՆ։ Մեծացել է Ֆլորիդա նահանգի Հոլիվուդ քաղաքում, ավարտել է «Փայն Քրեստ» դպրոցը, որտեղ 1977 թվականին ընտրվել է ավարտական երեկույթի թագուհի։ Սովորել է Հյուսիսարևմտյան համալսարանում (հաղորդակցության գծով բակալավրի աստիճան, 1981 թվական), որտեղ եղել է Alpha Chi Omega և Լորա Իննես «քույր» կանանց ընկերությունների անդամ։ Սովորել է նաև Եյլի դրամայի դպրոցում ։
Թատրոն
Տարածաշրջանային թատրոններում աշխատելուց հետո Ատկինսոնը 1987 թվականին հայտնվել է Մանհեթենի թատերական ակումբի «Արյունոտ պոեզիաներ» օֆֆ-բրոդվեյան բեմադրությունում։ Նույն թվականին առաջնաելույթ է ունեցել Բրոդվեյում Արթուր Միլլերի «Իմ բոլոր որդիները» վերածնված պիեսի հիման վրա բեմադրված ներկայացման մեջ, որի արդյունքում բազմաթիվ գլխավոր դերեր է ստացել թատերական բեմադրություններում՝ ներառյալ «Հենրի VIII», «Ճշմարտություն» և «Հաջողության արվեստը»։ «Սկրայքեր» ներկայացումում լավագույն կանացի դերի համար ստացել է «Դրամա Դեսկ» մրցանակը։ Ատկինսոնի աշխատանքը Թատերական ընկերության «Անձրև վաճառողը» պիեսի ներկայացումում 1999 թվականին նրան բերել է «Թոնի» մրցանակի անվանակարգ, իսկ «Կախարդական ապրիլ» ներկայացման մեջ նրա ելույթը 2003 թվականին բերել է երկրորդ «Թոնի» մրցանակի և «Դրամա Դրեսկ» մրցանակի անվանակարգ։ 2009 թվականին Նոել Կաուարդայի պիեսի հիման վրա բեմադրված «Անհանգիստ ոգին» բրոդվեյան վերածնված ներկայացման մեջ, որտեղ ներգրավված են եղել նաև Ռուպերտ Էվերետը, Քրիստին Էբերսոուլը և Անջելա Լենսբերին, կատարել է Ռութ Քոնդոմայնի դերը։
Անձնական կյանք
1998 թվականից Ջեյն Ատկինսոնը ամուսնացած է դերասան Մայքլ Գիլի հետ, որից ունի մեկ որդի։ Նրանք ծանոթացել են 1989 թվականին Կոնեկտիկուտ նահանգի Նյու Հեյվեն քաղաքի «Long Wharf» թատրոնում «Ժառանգորդուհին» պիեսի բեմականացման աշխատանքների ժամանակ։ Ատկինսոնն ամուսնու հետ նկարահանվել է «Քարտե տնակ» հեռուստասերիալում, չնայած ոչ զույգի դերում. Գիլը խաղում էր ԱՄՆ-ի 45-րդ նախագահ Գարեթ Ուոքերի դերը, իսկ Ատկինսոնը՝ ԱՄՆ-ի պետական քարտուղար Քեթրին Դյուրանի դերը։
Ծանոթագրություններ
Կատեգորիա:Փետրվարի 18 ծնունդներ Կատեգորիա:1959 ծնունդներ Կատեգորիա:Բրիտանացի կինոդերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Թատրոնի դերասաններ Կատեգորիա:Բրիտանացի հեռուստատեսային դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Մերձկասպյան տարածաշրջան
Մերձկասպյան տարածաշրջան, Կասպից ծովի մերձակայքում պատմական շրջանի անվանում։ Առաջին անգամ այդ անվանումը օգտագործել են ռուսական աշխարհագրագետները 18-րդ դարում։
Արևմտյան Մերձկասպյան տարածաշրջանը ներառում է Ղազախստանի Մանգիստաու շրջանը և Թուրքմենիստանի արևելքը։ Մերձկասպյան երկրամասը հարավում մասը ներառում է Իրանի հյուսիսային տարածքները։ Հյուսիսային Մերձկասպյան տարածաշրջանը կազմված է Ղազախստանի Ատիռաույի և Ռուսաստանի Աստրախանի շրջանները և Կալմիկիստանը։ Արևելյանի Մերձկասպյան երկրամասը պատկանում է Ադրբեջանին և Ռուսաստանի կազմում գտնվող Դաղստանին։
Կատեգորիա:Ռուսաստանի աշխարհագրություն Կատեգորիա:Ադրբեջանի աշխարհագրություն Կատեգորիա:Իրանի վարչական բաժանում Կատեգորիա:Թուրքմենստանի աշխարհագրություն Կատեգորիա:Ղազախստանի աշխարհագրություն Կատեգորիա:Կասպից ծով
Հարբեցողություն
{{legend|#b3b3b3|տվյալ չկա}} {{legend|#ffff65|<50}} {{legend|#fff200|50-170}} {{legend|#ffdc00|170-290}} {{legend|#ffc600|290-410}} {{legend|#ffb000|410-530}} {{legend|#ff9a00|530-650}}
{{legend|#ff8400|650-770}} {{legend|#ff6e00|770-890}} {{legend|#ff5800|890-1010}} {{legend|#ff4200|1010-1130}} {{legend|#ff2c00|1130–1250}} {{legend|#cb0000|>1250}} ]]
Հարբեցողություն կամ ալկոհոլիզմ տերմին է, որը կիրառվում է ալկոհոլի հետ կապված ընդհանուր խնդիրների համար և սովորաբար կիրառվում է ալկոհոլային խմիչքների պարտադիր և անվերահսկելի սպառման դեպքում։ Բժշկության մեջ այն համարվում է հիվանդություն՝ մասնավորապես կախվածություն։ Հոգեբուժության մեջ մի քանի տերմիններ են կիրառվում՝ մասնավորապես "ալկոհոլային կախվածություն", "ալկոհոլի չարաշահում" և "ալկոհոլի օգտագործման հետ կապված խանգարումներ", որոնց սահմանումները իրարից շատ քիչ են տարբերվում։
1979 թ., Առողջապահության համաշխարհային կազմակերպության կոմիտեն չէր խրախուսում "ալկոհոլիզմ" տերմինի կիրառումը բժշկության մեջ՝ նախընտրությունը տալով "ալկոհոլից կախվածության համախտանիշ" կատեգորիային։ XIX դարում և XX դարի սկզբին ալկոհոլային կախվածությունը կոչվում էր դիպսոմանիա, սակայն այս տերմինը այժմ ավելի կոնկրետ իմաստ ունի։
Ալկոհոլիզմից տառապաող մարդկանց անվանում են ալկոհոլիկներ կամ հարբեցողներ։ Առողջապահության համաշխարհային կազմակերպության հաշվարկների համաձայն ամբողջ աշխարհում կա մոտավորապես 140 մլն. ալկոհոլից կախվածություն ունեցող մարդ։ Ամերիկյան Բժշկական Ասոցիացիան հարբեցողությունը համարում է հիվանդություն։ Այն կենսաբանական մեխանիզմները, որոնք հարբեցողության պատճառ կարող են դառնալ, անհասկանալի են։ Հարբեցողության պատճառ կարող են դառնալ շրջակա միջավայրը, լարվածությունը, հոգեկան առողջությունը, ընտանեկան պատմությունը, տարիքը, էթնիկական խումբը և սեռը։ Ալկոհոլի էական չափաբաժինը ուղեղում փոփոխությունների պատճառ կարող է դառնալ, սակայն մինիմալ օգտագործումն էլ կարճ ժամանակահատվածում կարող է փոփոխություններ առաջացնել։ Ալկոհոլի սխալ օգտագործումը կարող է վնասել մարմնի բոլոր օրգանները՝ ներառյալ ուղեղը։ Խրոնիկական ալկոհոլի կուտակվող թույնը կարող է առաջացնել և բժշկական և հոգեբուժական խնդիրներ։
Հարբեցողության բուժումը տեղի է ունենում մի քանի փուլերով։ Բուժման ընթացքում առաջացած բժշկական խնդիրների պատճառով ալկոհոլային դետոքսիկացիան խնամքով վերահսկվում է։ Հարբեցողները կարող են նաև այլ հակվածություններ էլ ունենալ։ Դետոքսիկացիայից հետո հիվանդը կարող է մասնակցել խմբակային թերապիաների՝ սթափ մնալու համար։
Կանայք, համեմատած տղամարդկանց հետ, ավելի զգայուն են ալկոհոլի վնասակար ազդեցությունների նկատմամբ։
Ալկոհոլի երկարաժամկետ չարաշահում
Տղամարդիկ կարող են վտանգի առաջ կանգնել՝ օգտագործելով շաբաթական 14 խմիչք կամ օրական 4 խմիչք, իսկ կանայք՝ ավելի քան 7 խմիչք շաբաթական կամ 3-ը օրական։ Մեկ խմիչքը հավասարազոր է 12 ունցիայի (350 մլ) գարեջրի շիշ կամ 5 ունցիայի (150 մլ) գինու բաժակ, 1.5 ունցիայի (45 մլ) կոնյակի կամ օղու կամ 0.6 ունցիայի (18 մլ) թորած մաքուր սպիրտ։
Ֆիզիկական ախտանիշեր
Ալկոհոլի երկարաժամկետ չարաշահումը կարող է առաջացնել մի շարք ֆիզիկական ախտանիշեր՝ ներառյալ լյարդի ցեռոզ, պանկրեատիտ, Էպիլեպսիա, սրտային հիվանդություններ, մարսողական խոց, սեռական խանգարումներ և այլն։ Այլ ֆիզիկական ախտանիշերից են սրտանոթային հիվանդությունները, քաղցկեղ և այլն։ Ալկոհոլի անընդհատ սպառումից կարող է վնասվել կենտրոնական նյարդային համակարգը և ծայրամասային նյարդային համակարգը։ Կարող են առաջանալ իմունոլոգիական արատներ և ոսկորների դյուրաբեկություն։ Կանանց մոտ հարբեցողությունից հետո ավելի երկարաժամկետ խնդիրներ են ծագում, քան տղամարդկանց մոտ։ Նրանց մոտ մահացության դեպքերը ավելի հաճախ են հանդիպում, քան տղամարդկանց մոտ։ Ալկոհոլիզմի պատճառով առաջացած խնդիրներից են ուղեղի, սրտի և լյարդի վնասները և կրծքագեղձի քաղցկեղի առաջացման վտանգ։ Բացի այդ, կանանց մոտ ալկոհոլի չարաշահումը բացասական ազդեցություն կարող է ունենալ վերարտադրողական գործընթացի վրա։
Հոգեբուժական ախտանիշեր
Ալկոհոլի երկարաժամկետ չարաշահումը կարող է պատճառ դառնալ մի շարք հոգեբանական խնդիրների։ Տարածված խնդիրներից են կոգնիտիվ խնդիրները։ Ալկոհոլի չափազանց մեծ քանակի օգտագործումը վնասում է ուղեղի բնականոն գործընթացը և հոգեբանական առողջությունը կարող է աստիճանաբար վատանալ։ Ալկոհոլիկների մոտ նվազում են սոցիալական հմտությունները։ Ալկոհոլիկների մոտ տարածված են հոգեբանական խնդիրները. նրանց 25 %-ը տառապում է լուրջ հոգեբանական խանգարումներից։ Հոգեբանական խանգարումներից են անհանգստությունը և դեպրեսիան։ Հոգեբանական սիմպտոմները սովորաբար ավելի են սրվում ալկոհոլիզմի բուժման ընթացքում, սակայն այնուհետև վերանում են կամ նվազում։
Ալկոհոլի չարաշահման դեպքում առաջացած պսիխոզը, շփոթությունը և օրգանական ուղեղի սինդրոմը կարող են սխալմամբ ախտորոշվել որպես շիզոֆրենիա։ Ալկոհոլի երկարաժամկետ չարաշահման ուղիղ պատճառով խուճապի սինդրոմը կարող է ավելի վատանալ։ Ապացուցված է մեծ դեպրեսիվ խանգարման և ալկոհոլիզմի միաժամանակ առաջացումը։ Իսկ թմրանյութերի հավելյալ օգտագործումը կարող է մեծացնել դեպրեսիայի առաջացման ռիսկը։ Հոգեբանական խանգարումները տարբեր են լինում՝ կախված սեռից։ Ալկոհոլիկ կանանց մոտ միշտ զուգահեռ լինում է մեծ դեպրեսիայի, հուզմունք, խուճապ, քաղց, հետվնասվածքային սթրես։ Ալկոհոլիկ տղամարդկանց մոտ հանդիպում է ինքնասիրահարվածություն կամ ինքնամփոփ վիճակներ, երկբևեռային խանգարումներ, շիզոֆրենիա, իմպուլսային խանգարումներ կամ ցրվածություն։ Ալկոհոլիկ կանանց հանդեպ ավելի հաճախ են կիրառվում սեքսուալ բնույթի հարձակումներ, ընտանեկան բռնություն, որոնց արդյունքում կարող է մեծանալ դեպրեսիան և ալկոհոլի չափաբաժինը։
Հասարակական ազդեցություն
Ալկոհոլիզմի արդյունքում առաջացած սոցիալական խնդիրները բավական կարևոր են. առաջանում են ուղեղում պաթոլոգիական փոփոխությունների և ալկոհոլի թունավորման ազդեցության արդյունքում։ Ալկոհոլի չարաշահումը ասոցացվում է իրականացվող քրեական հանցանքների աճող վտանգի հետ (ընտանեկան բռնություն, բռնաբարություն, կողոպուտ և հարձակումներ)։ Ալկոհոլիզմի պատճառ կարող է դառնալ գործազրկությունը, որի արդյունքում առաջանում են ֆինանսական խնդիրներ։ Անհամապատասխան ժամին խմելը և վատ վարքագիծը կարող են ունենալ իրավական հետևանքներ։ Հարբեցողի վարքագիծը և հոգեկան խանգարումները ուղղակիորեն ազդում են շրջակա միջավայրի վրա և հանգեցնում են ընտանիքից և ընկերներից մեկուսանալուն։ Մեկուսացման արդյունքում կարող է առաջանալ ամուսնական վեճեր և բաժանում կամ ընտանեկան բռնություն։ Ալկոհոլիզմի պատճառով կարող են անտեսվել ալկոհոլիկների երեխաները։ Այդ պատճառով նման ծնողների երեխաների մոտ կարող են առաջանալ մի շարք էմոցիոնալ խնդիրներ։ Օրինակ՝ երեխաները կարող են վախենալ իրենց ծնողների անկայուն վարքագծից։
Հարբեցողության բուժում
Ալկոհոլից կախվածություն ունենալը կարող է ճակատագրական լինել, եթե բուժումը լիարժեք չի կատարվում։ Այն դեպքում, երբ ալկոհոլից ունեցած կախվածությունը շատ արագ դադարեցվում է, անձի նյարդային համակարգը տուժում է անվերահսկելի սինեպսիսի հարձակումից, որի արդյունքում կարող են առաջանալ անհանգստություն, մոլեգնություն, հալյուցինացիաներ, դողերոցք և հնարավոր սրտային արատներ։ Ալկոհոլի բուժման հետևանքով առաջացած սուր սինդրոմներից է մոլեգնությունը, որը ի հայտ է գալիս ալկոհոլը թողնելուց մեկ շաբաթ հետո։ Ծանր շրջանը տևում է մեկից երեք շաբաթ։ 3 – 6 -րդ շաբաթների ընթացքում կարող են ի հայտ գալ անհանգստություն, դեպրեսիա, ինչպես նաև քնի խանգարում։ 5-րդ շաբաթվա ընթացքում կարող են նկատվել հոգնածություն և լարվածություն։ Հարբեցողների գրեթե մեկ չորրորդը գրեթե երկու տարի ունենում է անհանգստություն և դեպրեսիա։
Ալկոհոլի հասանելիությունը
Ալկոհոլն ամենաշատ հասանելի և օգտագործվող հոգեմետ նյութն է։ Ամբողջ աշխարհում միայն գարեջուրը ամենաշատն սպառվող ալկոհոլային խմիչքն է։ Ջրից և թեյից հետո այն համարվում է ամենաշատը սպառվող երրորդ խմիչքը։ Շատերը կարծում են, որ այն ամենահին ֆերմենտացված խմիչքն է։
Սեռային տարբերություններ
Համաձայն «Թմրանյութերի օգտագործման և առողջության վերաբերյալ ազգային հետազոտությունների» (2004-2005)` վերջին ժամանակներս տղամարդիկ ավելի շատ են ալկոհոլ օգտագործում, քան կանայք։ Ալկոհոլիզմը տղամարդկանց մոտ երկու անգամ ավել է արձանագրվել, քան կանանց մոտ։
Գենետիկական տարբերություններ
Տարբեր ցեղային խմբերի միջև գոյություն ունեն գենետիկական տարբերություններ, որոնք նույնպես ազդում են աճող ալկոհոլային կախման վրա։ Այս գենետիկական տարբերությունները բացատրում են ռասայական խմբերի միջև եղած ալկոհոլից ունեցած կախվածության տարբեր տոկոսները։
Պաթոֆիզիոլոգիա
Ալկոհոլի ուղղակի հետևանքը կենտրոնական նյարդային համակարգի դեպրեսիայի առաջացմանը նպաստող ընկալիչների խթանումն է։ Մեծ քանակով ալկոհոլի ընդունումը նպաստում է այս ընկալիչների մեծ թվով բազմացմանը։ Ալկոհոլի սպառման քանակը և դրա հետևանքները տարբեր են լինում կախված սեռերից։ Նույն քանակով ալկոհոլի սպառումը կանանց և տղամարդկանց կողմից, կանանց մոտ առաջացնում է արյան մեջ ալկոհոլի ավելի բարձր խտություն։ Տղամարդկանց հետ համեմատած, կանանց մոտ ավելի մեծ է թունավորման հավանականությունը։
Տերմինաբանություն
Ալկոհոլիզմ տերմինը լայնորեն կիրառվում է, սակայն ունի քիչ թվով սահմանումներ։ Մասնագիտական և հետազոտական համատեքստերում "ալկոհոլիզմ" տերմինը երբեմն ներառում է և՛ ալկոհոլի չարաշահում, և՛ ալկոհոլից ունեցած կախվածություն, երբեմն էլ համարվում է համարժեք ալկոհոլից կախվածություն ունենալուն։
Հասարակական արգելքներ
Դիրքորոշումներն ու հասարակական կարծրատիպերը արգելքներ են ստեղծում ալկոհոլի չարաշահումը հայտնաբերելու և բուժելու համար։ Արգելքները ավելի շատ են լինում կանանց դեպքում։ Խարազանվելու վախը կանանց ստիպում է ժխտել այն փաստը, որ նրանք տառապում են իրենց առողջական վիճակից։ Նրանք ավելի են փակվում և միայնակ սկսում են խմել։ Հենց այս փաստն էլ խանգարում է բժիշկներին, ընտանիքին և շրջակա միջավայրին կասկածել, որ տվյալ կինը ալկոհոլիկ է։ Իսկ տղամարդկանց դեպքում հակառակն է լինում. նրանք բացահայտ ասում են, որ տառապում են իրենց առողջական վիճակից և սկսում են խմել ինչ որ խմբերի հետ։ Իսկ շրջակա միջավայրի համար դժվար չի լինում կռահել, որ տվյալ անձը ալկոհոլիկ է։
Փորձարկումներ գենետիկորեն նախահակում ունենալու վերաբերյալ
Հոգեբույժ, գենետիկայի մասնագետ Ջոն Նյուրնբերգերը և Լաուրա Ժան Բիերուտը այն վարկածն են առաջարկում, ըստ որի ալկոհոլիզմը միայն մեկ պատճառ չի կարող ունենալ՝ ներառյալ գենետիկան, իսկ գեները իրականում մեծ դեր են խաղում։ Համենայն դեպս գոյություն ունի ալելի գենետիկական մեկ թեստ, որը կապված է ալկոհոլիզմի և օպիատ կախվածության հետ։ Մարդկային դոպամին ընկալիչի գեները ունեն հայտնաբերման փոփոխություն (DRD2 TaqI polymorphism)։ Նրանք, ովքեր ունեն այլ պոլիմորֆիզմի A1 ալելի, քիչ են հակված օպիատ կամ ալկոհոլային կախվածություն ունենալուն։ Չնայած որ ալելին հանդիպում է ալկոհոլիկների և օպիատ սիրահարների մոտ, սակայն այն չի կարող ալկոհոլիզմի կանխատեսման համար բավարար լինել։
Մեզի և արյան թեստ
Ալկոհոլի փաստացի օգտագործման համար գոյություն ունեն մի շարք վստահելի թեստեր, որոնցից մեկն էլ արյան մեջ ալկոհոլի պարունակության ստուգումն է։ Այս թեստերի արդյունքում իրարից չեն զանազանվում ալկոհոլիկները և ոչ-ալկոհոլիկները։ Այնուամենայնիվ, երկարաժամկետ խմելը մարմնի վրա թողնում է որոշ ճանաչելի հետքեր՝
Վերահսկողություն
Ալկոհոլիզմի բուժումը տարբեր է լինում, քանի որ գոյություն ունեն դրա տարբեր հեռանկարներ։ Որոշ բուժման տեսակներ շեշտը դնում են ալկոհոլիկներին օգնելու վրա, ազատվելու այդ կախումից։ Քանի որ հարբեցողությունը ներառում է մի շարք գործոններ, որոնց պատճառով մարդիկ սկսում են խմել, ապա պետք է նրանց ճիշտ մոտեցում ցուցաբերել, որպեսզի բուժման ավարտից հետո, արդեն նախկին հարբեցողը նորից չօգտագործի ալկոհոլային խմիչք։ Նման օրինակ է հանդիսանում դետոքսիկացիան, որին հաջորդում են մի շարք աջակցողական թերապիաներ։
Դետոքսիկացիա
Դետոքսիկացիան կան դետոքսը ալկոհոլիզմի դեպքում իրենից ներկայացնում է ալկոհոլ օգտագործելու կտրուկ դադարեցում՝ զուգորդված դեղորայքով։ Այն հիվանդները, որոնց մոտ մեղմ է արտահայտված այդ սինդրոմը, կարող են անցնել ամբուլատոր բուժում։ Իսկ նրանք, որոնց մոտ ծանր է հիվանդությունը, պարտադիր անցնում են ստացիոնար բուժում։ Ընդհանուր առմամբ դետոքսիկացիայի արդյունքում ալկոհոլիզմը չի կարող լիովին բուժվել։ Դրան պետք է հաջորդի անհրաժեշտ համապատասխան բուժման ծրագիր։ Բուժումից հետո որոշ սինդրոմներ տևում են մի քանի շաբաթ, սակայն որոշներն էլ կարող են երկար ձգվել։ Ալկոհոլիզմը շատ լուրջ վնասներ կարող է հասցնել ուղեղի գործունեության վրա. միջինում անհրաժեշտ է լինում գրեթե մեկ տարի՝ վերականգնելու ճանաչողական խանգարումները։
Հոգեբանական գործոն
Ալկոհոլի չարաշահման արդյունքում առաջացած հոգեբանական խնդիրների լուծման համար անցկացվում են մի շարք խմբակային թերապիաներ կամ հոգեթերապիաներ։ Ալկոհոլիկի համար նորից սթափ վիճակը վերականգնելուն կարող են նպաստել փոխադարձ օգնությունը, խմբակային խորհրդատվությունը։ Ալկոհոլիկների անանուն խմբակը առաջին կազմակերպություններից էր, որտեղ տրվում էր նման խորհրդատվություններ և մինչ այժմ էլ համարվում է ամենամեծը այս ոլորտում։
Դեղամիջոցներ
Միացյալ Նահանգներում այժմ կա չորս տեսակի հաստատված դեղամիջոց ալկոհոլիզմի համար՝ դիսուլֆիրամ, երկու տեսակի նալտրեքսոն և ակամպրոսատ։ Օգտագործվում են նաև այլ դեղամիջոցներ, իսկ որոշներն էլ դեռ հետազոտության փուլում են գտնվում։
Երկակի հակում
Ալկոհոլիկները կարող են նաև հոգեմետ դեղամիջոցներից կախվածություն ունենալու բուժման կարիք ունենալ։ Ամենատարածված երկակի հակումը ալկոհոլային կախվածության մեջ բենզոդիազեպինից ունեցած կախվածությունն է։ Ուսումնասիրությունները փաստում են, որ ալկոհոլիզմի դեպքերի 10-20 %-ի մոտ առկա է լինում կախվածություն բենզոդիազեպինից։ Բենզոդիազեպինը մեծացնում է ալկոհոլի ցանկությունը։ Ինչպես նաև առկա են ցավը մեղմացնող մի շարք դեղամիջոցներից առաջացած կախվածություններ՝ զոլպիդեմ և զոպիկլոն, ինչպես նաև օպիատներ և անլեգալ դեղամիջոցներ։
Համաճարակաբանություն
Որոշ նյութերի օգտագործման արդյունքում առաջացած խանգարումները ամբողջ աշխարհով մեկ համարվում են հանրության առողջական խնդիրներից գլխավորը։ Իսկ ամենատարածված նյութը ալկոհոլն է, որից կարող են ունենալ կախվածություն։ 2001 թվականին Միացյալ Թագավորությունում հաշվառված հարբեցողների թիվը հասել է 2.8 մլն.-ի։ Ամերիկացի չափահասների մոտավորապես 12%-ը իրենց կյանքի ընթացքում ունեցել են ալկոհոլային կախվածություն։ Համաշխարհային առողջապահական կազմակերպությունը հավաստիացնում է, որ ամբողջ աշխպարհում մոտավորապես 140 միլիոն մարդ ունի ալկոհոլային կախվածություն։
Պատմություն
Պատմականորեն կիրառվել է "դիպսոմանիա" եզրը, որը առաջարկել է գերմանացի բժիշկ Հուֆելանդը 1819 թվականին, այնուհետև դրան փոխարինելու է եկել "ալկոհոլիզմը"։ Առաջին անգամ այս տերմինը օգտագործվել է 1849 թվականին՝ շվեդ բժիշկ Մագնուս Հասսի կողմից՝ նկարագրելու համար ալկոհոլի համակարգված վատ ազդեցությունը։
Ալկոհոլի կիրառությունը և դրա չարաշահումը շատ երկար տարիների պատմություն ունի։ Այդ մասին են վկայում Աստվածաշնչյան, եգիպտականան և բաբելոնիան արձանագրությունները։ Որոշ հին մշակույթներում ալկոհոլը պաշտել են, իսկ որոշ մշակույթներում էլ դրա օգտագործումը դատապարտվել է։ Նույնիսկ հազարավոր տարիներ առաջ ալկոհոլի չարաշահումը և ալկոհոլիկները համարվում էին հասարակական խնդիրների պատճառ։
Սակայն ալկոհոլիզմը և դրա վատ հետևանքները բժշկության կողմից ուսումնասիրվել է XVIII դարից սկսած։ 1647 թվականին հույն վանական Ագապիոսը առաջինն էր՝ փաստեց, որ ալկոհոլի չարաշահումը ասոցացվում է նյարդային համակարգի և մարմնի թունավորման հետ։
Հասարակություն և մշակույթ
Ալկոհոլի երկարաժամկետ չարաշահման հետ կապված տարբեր առողջական խնդիրները սովորաբար ընկալվում են որպես հասարակության համար վնասակար։ Ալկոհոլը նպաստող գործոն է հանդիսանում գլխի վնասվածքների, ավտոմեքենաների պատահարների, բռնության և հարձակումների համար։
Ծանոթագրություններ
Կատեգորիա:Հարբեցողություն Կատեգորիա:Հասարակական խնդիրներ Կատեգորիա:Խմելու մշակույթ Կատեգորիա:Հոգեբուժական ախտորոշում Կատեգորիա:Թմրամոլություն
Աստերոիդների ցանկ (272901-273000)
Աստերոիդների ցանկ (272801-272900) * Աստերոիդների ցանկ * Աստերոիդների ցանկ (273001-273100)
Ալիքաչափ
Ալիքաչափ, ռադիոալիքների երկարությունը կամ հաճախականությունը չափելու սարք։ Բաժանվում են ռեզոնանսային և հետերոդինային ալիքաչափերի։ Ռեզոնանսային ալիքաչափի աշխատանքի սկզբունքը հիմնված է չափման ենթակա աղբյուրի հետ կապված տատանողական համակարգում ռեզոնանսի պահը սևեռելու վրա։ Հիմնական մասերն են՝ լարքի օրգան ունեցող տատանողական համակարգը, կապի տարրը և ռեզոնանսի ինդիկատորը։ Ռեզոնանսային լիքաչափի ճշգրտությունը կախված է արտաքին պայմաններից (ջերմաստիճան, խոնավություն), սանդղակի աստիճանավորման ճշտությունից և, գլխավորապես, ինդիկատորային սարքի զգայնությունից ու տատանողական համակարգի ռեզոնանսային կորի թեքությունից։ Ռեզոնանսային ալիքաչափով կարելի է չափել 0,005-11200 Մհց հաճախականության ալիքներ, ընդ որում չափման ճշգրտությունը կազմում է 0,1–0,01%։ Հետերոդինային ալիքաչափի աշխատանքի սկզբունքը հիմնված է չափվող և նմուշային (բարձր կայունության) հաճախականությունների տատանումների համեմատության վրա։ Կազմված է հաճախականության աստիճանավորված գեներատորից, խառնիչից և ինդիկատորից։ Չափման ճշգրտությունը կախված է հետերոդինից և կազմում է 0,01–0,0001%։ Կարելի է չափել 0,125–11500 Մհց հաճախականության ալիքներ։
Կատեգորիա:Չափիչ սարքեր
Զիլարքյոյ
Զիլարքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(9252) Գոդդարդ
(9252) Գոդդարդ (Goddard), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,093955 ա. մ., առավելագույնը մոտենում է 2,5727 ա. մ. հեռավորության վրա և հեռանում 3,6152 ա. մ. ։ Արեգակի շուրջ մեկ ամբողջական պտույտ է կատարում 1987,78 երկրային օրվա ընթացքում, իր ուղեծրով շարժվելով միջինում 0,181106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բուրյանի (գյուղ, Գայսինի շրջան)
Բուրյանի (Буряни), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1926 թվականին։
2001 թվականի տվյալներով Բուրյանի գյուղում բնակվում էր 105 մարդ։ Բնակավայրը զբաղեցնում է 0,682 կմ² տարածք։ Բնակչության խտությունը կազմում էր 153,96 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր
The Code
The Code, հարավկորեական բոյ բենդ Monsta X-ի հինգերորդ մինի ալբոմը։ Այն թողարկվել է 2017 թվականի նոյեմբերի 7-ին` Starship Entertainment-ով և տարածվել է Kakao M-ի միջոցով։ Ալբոմը բաղկացած է յոթ երգից, ներառյալ գլխավոր «Dramarama» սինգլը։
Ծանոթագրություններ
Կատեգորիա:2017 ալբոմներ
Չերնովո (գյուղ, Գատչինսկի շրջան)
Չերնովո (Черново), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 148 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Պիգամ Ազիմով
Պիգամ Ազիմովիչ Ազիմով, թուրքմեն խորհրդային լեզվաբան, Թուրքմենական ԽՍՀ ԳԱ ակադեմիկոս (1951) և նախագահ (1966 թվականից), Թուրքմենական ԽՍՀ գիտության վաստակավոր գործիչ (1961), «Թուրքմենական սովետական հանրագիտարան»–ի գլխավոր խմբագիր։ ԽՍԿԿ անդամ 1939 թվականից։ Հիմնական աշխատությունները վերաբերում են թուրքմենական լեզվաբանության, մասնավորապես՝ բառակազմության հարցերին։
Կատեգորիա:Թուրքմեն լեզվաբաններ
Ռաֆայել Ֆրանկո
Ռաֆայել դե լա Կրուս Ֆրանկո Օխեդա (Rafael de la Cruz Franco Ojeda), (հոկտեմբերի 22, 1896, Ասունսյոն - սեպտեմբերի 16, 1973, Իբիդեմ), պարագվայական ռազմական և քաղաքական գործիչ, գնդապետ։ Ռազմական հեղաշրջման միջոցով երկրի ժամանակավոր նախագահն է դարձել (փետրվարի 17, 1936 - օգոստոսի 13, 1937)։ Հեռացվել է իշխանությունից մեկ այլ հեղաշրջման պատճառով։
Կատեգորիա:1896 ծնունդներ Կատեգորիա:Հոկտեմբերի 22 ծնունդներ Կատեգորիա:1973 մահեր Կատեգորիա:Սեպտեմբերի 16 մահեր Կատեգորիա:Պարագվայի քաղաքական գործիչներ
(1395) Արիբեդա
(1395) Արիբեդա (Aribeda), աստերոիդ աստերոիդների գոտու արտաքին մասում։ Հայտնաբերվել է 1936 թվականի հուլիսի 16-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,207919 ա. մ., առավելագույնը մոտենում է 3,0261 ա. մ. հեռավորության վրա և հեռանում 3,3897 ա. մ. ։ Արեգակի շուրջ մեկ ամբողջական պտույտ է կատարում 2098,62 երկրային օրվա ընթացքում, իր ուղեծրով շարժվելով միջինում 0,171541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,66° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Բնակավայրերի մաքրում
Բնակավայրերի մաքրում, փողոցների մաքրման, թափոնների ու աղբի հավաքման, հեռացման, վնասազերծման և օգտահանման միջոցառումների համակարգ։
Բնակավայրերում աղբի քանակը կախված է բնակիչների թվից, կոյուղու առկայությունից, կլիմայական պայմաններից, ջեռուցման համակարգից, վառելանյութի տեսակից և այլն։
Թափոնները և աղբը ճիշտ կազմակերպված հավաքելու դեպքում կտրուկ նվազում են հողի աղտոտումը և գարշահոտ գազերի արտազատումը, բացառվում է բնակիչների և կենդանիների շփումը թափոնների հետ, որոնց վրա ճանճերը ձվադրում են։
Թափոնները կարող են կեր ծառայել կրծողների (որոշ վարակիչ հիվանդությունների հարուցիչների փոխանցողներ) համար։ Մթնոլորտային տեղումների հետևանքով աղտոտված հողից միկրոօրգանիզմները և որդերի ձվերն անցնում են գրունտային ջրեր և աղտոտում դրանք։
Տնային աղբը և թափոնները հավաքում են աղբահավաքով։
Կատեգորիա:Շրջակա միջավայրի պաշտպանություն
Հին Նոր տարի (բանաստեղծություն)
Հին Նոր տարի (Старый Новый год), Անդրեյ Վոզնեսենսկու բանաստեղծությունը, որը գրվել է 1975 թվականին։ 1987 թվականին լայնորեն հայտնի է դարձել որպես «Տասներկու օրեր» երգ։ Երաժշտությունը գրել է Իգոր Նիկոլաևը, կատարում է Ալեքսանդր Աբդուլովը։
Բանաստեղծություն
Բանաստեղծության հեղինակը, նկարագրելով Հին Նոր տարվա և Նոր տարվա միջև եղած ժամանակահատվածը, այն անվանում է «ժամանակների միջև ընկած անդունդը»` նկատի ունենալով որոշակի հին ժամանակը և նոր, ներկայիս ժամանակը։ Հին ժամանակ ասելով հեղինակը նկատի ունի Ռուսաստանի պատմությունը մինչև 1918 թվականի հունվարի 31-ը, այսինքն մինչև այն օրը, երբ Հուլյան օրացույցի փոխարեն սկսում է օգտագործվել Գրիգորյան օրացույցը և համապատասխանաբար, Նոր տարին սկսում է նշվել նոր ոճով։ Չնայած նրան, որ այդ ժամանակն «անդունդ» է, հեղինակն ասում է, որ հենց այդ ընթացքում հին ու նոր ժամանակները գոյություն ունեն զուգահեռաբար։
Բանաստեղծությունը հրատարակվել է «Վինտաժի վարպետ» ժողովածուում, 1976 թվականին։
Երգ
Բանաստեղծության հիման վրա առաջին երգը գրվել է Ստաս Նամինի կողմից, 1983 թվականին։ «Ծաղիկներ» (Цветы) խմբի հետ նա տեսահոլովակ է նկարահանել է, որը չի հեռարձակվել ԽՍՀՄ-ում և առաջին անգամ եթերում հայտնվել է 1986 թվականին ԱՄՆ-ում։ Երգը հայտնի չի դարձել։
1985 թվականին բանաստեղծության կարճ տարբերակի համար երաժշտություն է գրել Իգոր Նիկոլաևը և այն կատարել է դերասան Ալեքսանդր Աբդուլովը «Վիտրաժների վարպետ» երաժշտական ֆիլմում, որը լիովին հիմնված էր Անդրեյ Վոզնեսենսկու ստեղծագործության վրա։ Սակայն իրական հանրաճանաչություն այն ձեռք է բերել 1987 թվականին, «Առավոտյան փոստ» հեռուստահաղորդման ժամանակ եթեր հեռարձակվելուց հետո։
Իգոր Նիկոլաևի խոսքով, այս երգը եթերում կարող էր չհայտնվել միայն մեկ տողի պատճառով։ Հակաալկոհոլային արշավի շրջանակներում խմբագիրներն արգելում էին «ես շամպայնը թաղեցի այգում, ձյան տակ, դուրս կգամ քեզ զգուշությամբ, իսկ եթե հանկարծ չգտնեմ ես այն»։ Նիկոլաևը և Աբդուլովը ստիպված էին զանգահարել հեղինակին` խնդրելով նրան ձևափոխել տեքստը։ Անդրեյ Վոզնեսենսսկին անմիջապես նրան հեռախոսով թելադրում է գրաքննության տեսանկյունից ճիշտ տարբերակը. «Դուրս կգամ քեզ հետ զգուշությամբ, իսկ այն չեմ գտնի» ։
Ծանոթագրություններ
Կատեգորիա:Ամանորյա բանաստեղծություններ
Աբրահամ Լինքոլն (դիմանկար)
«Աբրահամ Լինքոլն» դիմանկար (Abraham Lincoln), ամերիկացի նկարիչ Ջորջ Հիլիի նկարներից, որը նկարվել է 1869 թվականին։ Դիմանկարը նվիրվել է ԱՄՆ-ի 16-րդ նախագահ Աբրահամ Լինքոլնին։ Այն այժմ գտնվում է ԱՄՆ-ում՝ Սպիտակ տան հանդիսությունների սրահում։
Դիմանկարի պատմություն
Հիլին ծագումով Բոստոնից էր, բայց որպես պրոֆեսիոնալ դիմանկարիչ ճանաչում է ձեռք բերել Փարիզում։ Մի քանի կարևոր հանձնաժողովներ անցնելուց և եվրոպական էլիտայի հովանավորությունից օգտվելուց հետո նա վերադառնում է հայրենիք, ապա ստանում ԱՄՆ Կոնգրեսի հանձնարարականներ՝ ստեղծել ամերիկյան կառավարության և ռազմական գործիչների դիմանկարներ, այդ թվում՝ նախագահ Աբրահամ Լինքոլնինը։ Քաղաքացիական պատերազմի ժամանակ Հիլին հաճախ էր այցելում Վաշինգտոն, որտեղ նախագահին առաջարկել էր ապագա դիմանկարի համար փորձնական նկարվել։ Լինկոլնի որդու՝ Ռոբերտ Թոդի օգնությամբ Հիլին մի փոքր շեղվում է դիմանկարի աշխատանքից՝ 1868 թվականին ստեղծելով  «Խաղաղարարներ» նկարը, որտեղ պատկերված  են Ուիլյամ Շերմանը, Ուլիսես Գրանթը, Դեյվիդ Փորթերը և ինքը՝ Լինքոլնը։ 1869 թվականին Փարիզում Հիլին վերջապես ավարտում է նախագահի դիմանկարը, որտեղ նա ամբողջությամբ կրկնում էր Լինքոլնի դիրքը ՝ «Խաղաղարարներ» նկարի կրկնօրինակմամբ։ Կոնգրեսի որոշմամբ դիմանկարը պետք է փոխանցվեր Սպիտակ տուն, սակայն արդեն նախագահ ընտրված Ուլիսես Գրանթը այլ աշխատանք է ընտրում։ Հիլիի՝ պահանջարկ չստացած դիմանկարը գնել է Ռոբերտ Թոդ Լինքոլնը, Ռոբերտը մահացել է 1926 թվականին, իսկ 1939-ին մահացել է Լինքոլնի այրին` Մերի Լինքոլնը։ Նրա կտակի համաձայն դիմանկարը տեղափոխվել է Սպիտակ տուն։ Նախագահ Ֆրանկլին Ռուզվելտի կարգադրությամբ դիմանկարը կախվել է հանդիսություննեի ճաշասենյակի պատին, որտեղ էլ գտնվում է մինչ այժմ։
Աբրահամ Լինքոլնի կենսագրություն
Աբրահամ Լինքոլնը ծնվել է 1809 թվականի փետրվարի 12-ին՝ Հարդին շրջանում (Կենտուկի)՝ Վիրջինիայից տեղափոխված գաղութաբնակի ընտանիքում։ Տղան ութ տարեկան է եղել, երբ ընտանիքը տեղափոխվել է Ինդիանա, իսկ դրանից երկու տարի անց Աբրահամը կորցրել է իր մորը։ Նա ուսում չի ստացել և ինչ-որ հրաշքով սովորել է կարդալ, գրել և հաշվել՝ միշտ ցանկանալով և ձգտելով գիտելիք ստանալ, չնայած իր մշտական աշխատանքին ֆերմայում, սղոցարանում ինչպես նաև Նյու Սեյլեմում գտնվող խանութում։ Իլինոյիս նահանգի հնդկացիների ապստամբության ժամանակ միացել է ոստիկանությանը, ընտրվել կապիտան, բայց չի մասնակցել մարտական գործողություններին։ Այնուհետև 8 տարի անց է կացրել Ներկայացուցիչների պալատում՝ իրավունքի պետի պաշտոնում։ Այդ ժամանակ Աբրահամն ամուսնացել է Մերի Թոդդի հետ և ունեցել 4 տղա։ 1858 թվականին եղել է ԱՄՆ-ի սենատորի թեկնածու, սակայն պարտվել է ընտրություններում։ Աբրահամ Լինքոլնը ընտրվել է ԱՄՆ-ի 16-րդ նախագահ ՝ իր անդրանիկ ելույթի ժամանակ երդվելով օգնել, սատարել, պաշտպանել կառավարությանը։ Նա անմիջապես զբաղվում է հանրապետականների ազգային կազմակերպությունների ամրապնդմամբ՝ միաժամանակ կոչ անելով հյուսիսային դեմոկրատների մեծամասնությանը միասին աշխատելու Միության օգտին։ Լինկոլն անձամբ է ղեկավարում պատերազմական գործողությունները, որոնք էլ հաղթանակ են բերում Կոնֆեդերացիայի դեմ պայքարում 1861-1865 թվականների Քաղաքացիական պատերազմի ժամանակ։ Նրա նախագահական գործունեությունը ամրապնդել է գործադիր իշխանությունը և վերացրել է ստրկությունը ԱՄՆ-ի տարածքում։ Լինքոլնը կառավարության մեջ է ընդգրկում նաև իր հակառակորդներին և կարողանում է նրանց ներգրավել ընդհանուր նպատակի մշակման մեջ։ Նրա նախագահության տարիներին կառուցվել է միջցամաքային երկաթգիծը։ Լինկոլն աչքի ընկնող հռետոր էր, նրա ելույթները ոգեշնչել են բոլորին և կարևոր ժառանգություն են համարվում մինչև հիմա։ Պատերազմի ավարտից հետո առաջարկել է չափավոր վերակառուցման պլան՝ կապված ազգային համաձայնության և վրեժից հրաժարվելու հետ։ Հանդիսացել է ամերիկյան հասարակության՝ սևամորթների ինտեգրման կողմնակիցը։ Պատերազմի ավարտից հինգ օր անց, Չարչարանաց ուրբաթ օրը, 1865-ի ապրիլի 14-ին, «Իմ ամերիկացի զարմիկը» ներկայացման ժամանակ (Ֆորդի թատրոնում) «հարավցիների» կողմնակից դերասան Ջոն Ուիլքս Բութը մտնում է նախագահական օթյակ և կրակում Լինքոլնի գլխին։ Հաջորդ առավոտյան, գիտակցության չգալով, Աբրահամ Լինքոլնը վախճանվում է և պատմության մեջ մտնում որպես ԱՄՆ-ի առաջին սպանված նախագահ ։ Համաձայն համընդհանուր տեսակետի և սոցհարցումների՝ նա առաջվա պես մնում է Ամերիկայի ամենալավ և ամենասիրված նախագահներից մեկը, չնայած իր նախագահության տարիներին ենթարկվել է սուր քննադատության։ Լինքոլնի ողբերգական մահը նրան բերել է այնպիսի մարդու համբավ, որն իր կյանքը տվեց հանուն իր երկրի վերամիավորման և սևամորթ ստրուկների ազատագրման։
Ջորջ Հիլիի կենսագրություն
Ջորջ Հիլին (1813—1894) եղել է XIX դարի ամենահայտնի ամերիկյան դիմանկարիչներից մեկը։ Նա վաղ տարիքում զգացել է իր գեղարվեստական տաղանդը և աջակցություն ստացել այնպիսի դիմանկարիչներից, ինչպիսիք են Ջեյն Ստյուարտը և Թոմաս Սալլին։ 1834 թվականին Հիլին մեկնում է Փարիզ։ Այնտեղ դառնում է ֆրանսիացի նկարիչներ Անտուան Ժան Գրոյի և Տոմա Կուտուրի աշակերտը։ Փարիզում հաճախակի հանդես գալով նոր ցուցադրություններով՝ արագորեն հասնում է հանրային ճանաչման և եվրոպական էլիտայի ներկայացուցիչների աջակցության։ 1835-ի վերջում Հիլին մեկնում է Իտալիա, իսկ հաջորդ տարի տեղափոխվում է Լոնդոն ՝ շարունակելով նկարչությամբ զբաղվել։ 1839 թվականին ամուսնանում է Լուիզ Ֆիպսսի հետ, և ընտանիքը բնակություն է հաստատում Փարիզում։ 1840 թվականին Ֆրանսիայի թագավոր Լուի-Ֆիլիպը Հիլիին հանձնարարում է Վերսալի պալատում պատմական հավաքածուի համար ստեղծել արքայական ընտանիքների և եվրոպական ու ամերիկյան պետական գործիչների անդամների դիմանկարներ։ Ի մի բերելով իր օրիգինալ և օրիգինալի պատճե ստեղծագործությունները, ավելի վաղ վարպետների դիմանկարների օրինակները, այդ թվում ` Վինձոր ամրոցը, որոնց համար նա անձնական թույլտվություն է ստացել բրիտանական թագուհի Վիկտորիայից։ Հիլին իր նկարներում ներկայացրել է ավելի քան 40 պատմական գործիչների, ինչպիսիք են Եղիսաբեթ I-ը, Ջորջ III-ը, Շարլոտա Սոֆյան, Ջորջ Վաշինգտոնը, Ջոն Ադամսը, Թոմաս Ջեֆերսոնը, Ալեքսանդր Համիլթոնը, Բենջամին Ֆրանկլինը, Ջոն Պոլ Ջոնսը, Հորացիո Նելսոնը, Ուիլյամ Փիթը և Դենիել Ուեբստերը։ Այս ժամանակաշրջանում նրա ստեղծագործական հմտությունները հարստացել են մեծ նկարիչներ Թոմաս Գեյնսբորոյի, Թոմաս Լոուրենսի և Ջոշուա Ռեյնոլդսի դիմանկարները կերտելիս։ 1848 թվականի հեղափոխության ժամանակ Լուի-Ֆիլիպը պարտվում է, որից հետո նա վերադառնում է Ամերիկա։ Այնտեղ նկարում է Էնդրյու Ջեքսոնի, Ջոն Ադամսի և Հենրի Քլեյի դիմանկարները։ 1851 թվականին Հիլին ավարտում է իր պատմական կտավը, որը կոչվում էր «Ուեբստեր հայտնի պատասխանը», որտեղ պատկերել է ավելի քան 130 մարդու, որոնք ներկա էին 1830 թվականի Միության սահմանադրական բնույթի մասին Կոնգրեսի բանավեճին։ 1855 թվականին Փարիզի համաշխարհային ցուցահանդեսին «Ֆրանկլինը մատուցում է ամերիկյան գաղութների պահանջները Լուի XVI-ին» նկարի համար նա արժանանում է ոսկե մեդալի։ 1856 թվականին նա ընտանիքի հետ բնակություն է հաստատում արագ զարգացող Չիկագոյում (Իլինոյս)։ 1857-ին Կոնգրեսը հանձնարանում է նրան, որ Սպիտակ տան համար ամերիկյան կառավարության և ռազմական գործիչների մի շարք դիմանկարներ ստեղծվեն, որոնց թվում են Ջեյմս Մեդիսոնը, Ջոն Ջեյը, Ջոն Մարշալը, Մարտին Վան Բուրնը, Ջոն Թայլերը, Ջեյմս Փոլը, Ֆրանկլին Պիրսը, Ջեյմս Բյուխնենը, Աբրահամ Լինքոլնը, Զաքարի Թեյլորը, Ուլիսես Գրանթը և Ուիլյամ Շերմանը    ։
Նկարի ստեղծման պատմություն
Քաղաքացիական պատերազմի ժամանակ Հիլին հաճախ գնում է Վաշինգտոն՝ նախագահ Լինքոլնի գրասենյակի անդամներին նկարելու համար ։ 1864 թվականի օգոստոսին Լինքոլնը ինքն է առաջարկել Հիլիին, որ մի քանի էսքիզներ կատարի նախագահական դիմանկարի համար։ 1865 թվականի ապրիլին՝ Լինքոլնի սպանությունից հետո, նկարիչը որոշում է շեղվել թեմայից և նկարել «Խաղաղարարները» նկարը, որն ավարտել է 1868 թվականի վերջին՝ նվիրելով այն 1865 թվականի մարտի 28-ին քաղաքի «Գետի թագուհի» նավի վրա տեղի ունեցած միության բարձրագույն հրամանատարության պատմական հանդիպմանը Վիրջինիա նահանգում՝ քաղաքացիական պատերազմի վերջին օրերին Վիլյամ Շերմանի, Ուլիսես Գրանթի, Դեյվիդ Պորտերի և Լինքոլնի մասնակցությամբ։ Այս կտավի վրա նախագահը պատկերված է առաջ թեքված և ուշադրությամբ լսում է Շերմանին` իր առաջարկները ներկայացնելու կարևոր որոշումներ կայացնելու համար։ Մեկ տարի անց՝ 1869 թվականին, Հիլին Փարիզում նկարում է նոր՝ «Խաղաղարարների» վրա հիմնված նկար, սակայն առանց Լինքոլնի հրամանատարության անդամների։ Նկարիչը կենտրոնացել է միայն Լինքոլն գործչի վրա և ամբողջությամբ կրկնում էր Լինքոլնի դիրքը ։ Հատկանշական է, որ Հիլին Լինքոլնին նկարել է Լեոնարդ Սվիթերի հետ՝ նախագահի որդի Ռոբերտ Տոդդի առաջարկով՝ Մեթյու Բրեդիի լուսանկարներով։ Դեռ ստուդիայում կախված՝ դիմանկարը բարձր է գնահատվել ֆրանսիացի արվեստաբան Ջուլ Լեմեյթրի կողմից։ Նա նայելով բացականչել է՝ հիանալի է, հիանալի է։
Արտաքին հղումներ
Կատեգորիա:1869 նկարներ
Պյոտր Դեմիչև
Պյոտր Նիլովիչ Դեմիչև (Пётр Нилович Демичев, հունվարի 3, 1918, Պեսոչնայա ավան (այժմ՝ Կալուգայի մարզի Կիրով քաղաք) - օգոստոսի 10, 2010, գ. Ժավորոնկի, Մոսկվայի մարզ), ռուս խորհրդային քաղաքական գործիչ, ԽՄԿԿ անդամ (1939)։
1937-1944 թվականին ծառայել է խորհրդային բանակում։ 1944 թվականին ավարտել է Մոսկվայի քիմտեխնոլոգիական ինստիտուտը, 1953 թվականին՝ ԽՄԿԿ ԿԿ-ին կից բարձրագույն կուսակցական դպրոցը։ 1945-1956 թվականներին աշխատել է Մոսկվայի քաղկոմում և ԽՄԿԿ ԿԿ-ի ապարատում։ 1956-1958 թվականներին եղել է ԽՄԿԿ Մոսկվայի կոմիտեի քարտուղար, 1958-1959 թվականներին՝ ԽՍՏՄ Մինիստրների խորհրդի գործերի կառավարիչ, 1959-1960 թվականներին՝ ԽՄԿԿ Մոսկվայի մարզկոմի, 1960-1962 թվականներին՝ Մոսկվայի քաղկոմի առաջին քարտուղար, ԽՄԿԿ ԿԿ-ի անդամ՝ 1961 թվականից, ԽՄԿԿ ԿԿ-ի բյուրոյի անդամ (ՌԽՖՍՏ գծով)՝ 1959-1961 թվականներին, ԽՄԿԿ ԿԿ-ի քարտուղար՝ 1961-1974 թվականներին։ 1974 թվականից ԽՍՏՄ կուլտուրայի մինիստրն է։ 1962-1966 թվականներին ընտրվել է ԽՍՏՄ Գերագույն խորհրդի Նախագահության անդամ։ 1964 թվականից մինչն 1966 թվականի ապրիլը՝ ԽՄԿԿ ԿԿ-ի Նախագահության անդամ, 1966 թվականների ապրիլից՝ ԽՄԿԿ ԿԿ-ի քաղբյուրոյի անդամության թեկնaծու։
Եղել է ԽՍՀՄ 5-9-րդ գումարումների Գերագույն խորհրդի դեպուտատ։ Պարգևատրվել է Լենինի 3, Աշխատանքային կարմիր դրոշի շքանշաններով։
Ծանոթագրություններ
Կատեգորիա:Խորհրդային պետական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:ԽՄԿԿ 27-րդ համագումարի պատվիրակներ Կատեգորիա:Արիության մեդալակիրներ Կատեգորիա:Խորհրդային ռազմական գործիչներ Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ ԳԽ պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 11-րդ գումարման պատգամավորներ Կատեգորիա:ԽՄԿԿ 21-րդ համագումարի պատվիրակներ Կատեգորիա:ԽՄԿԿ 22-րդ համագումարի պատվիրակներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:ԽՄԿԿ 25-րդ համագումարի պատվիրակներ Կատեգորիա:ԽՄԿԿ 26-րդ համագումարի պատվիրակներ Կատեգորիա:ԽՄԿԿ 24-րդ համագումարի պատվիրակներ Կատեգորիա:ԽՄԿԿ 23-րդ համագումարի պատվիրակներ
Դովեղ
Դովեղ, գյուղ Հայաստանի Հանրապետության Տավուշի մարզում, նախկին Նոյեմբերյանի շրջանում, Նոյեմբերյան քաղաքից մոտ 2 կմ արևելք ։
Գյուղի անվան ծագման տարբեր բացատրություններ կան։ Մի վարկածով հնում բնակավայրի անվանումը Դավեղ է եղել, այսինքն` դեպի վեր։ Դովեղը հարևան ադրբեջանցիները անվանել են Բալաքենդ, այսինքն՝ փոքր շեն։
Բնակչություն
Ըստ ՀՀ 2011 թ. մարդահամարի արդյունքների` Դովեղի մշտական բնակչությունը կազմել է 534, առկա բնակչությունը` 523 մարդ ։ Բնակիչները հայեր են, որոնց նախնիների մի մասը գաղթել է Արցախից։
Դովեղի բնակչության փոփոխությունը ժամանակի ընթացքում` ստորև.
Իրականում այսօր գյուղում բնակվում է 500-ից պակաս մարդ։
Տնտեսություն
Բնակչությունը զբաղվում է անասնապահությամբ, դաշտավարությամբ և մասամբ այգեգործությամբ։
Օգտակար հանածոներ
Գյուղի տարածքում կան ֆելզիտի հանքավայրեր։
Պատմամշակութային կառույցներ
Դովեղից 4 կմ հարավ-արևելքում գտնվում է XVI-XIX դարերի Սուրբ Սարգիս վանական համալիրը, իսկ 6 կմ հարավ՝ XVI-XVII դարերի «Արի գեղ» գյուղատեղին։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր Կատեգորիա:Դովեղ Կատեգորիա:Հայ-ադրբեջանական շփման գծի բնակավայրեր հայկական կողմից
Ակապուլկո
Ակապուլկո (Acapulco de Juarez), նավահանգստային քաղաք և զբոսաշրջային կենտրոն Մեքսիկայի խաղաղօվկիանոսյան ափին` Գեռերո նահանգում։ Համանուն շրջանի վարչական կենտրոնն է։ Գտնվում է Մեխիկոյից 300 կմ հարավ-արևմուտք։ 2010 թվականի մարդահամարի տվյալներով բնակչությունը կազմում է 673.479 մարդ։ Քաղաքի անունը ացտեկների լեզվից թարգմանվում է ácatl - եղեգ, poloa - ոչնչացնել, co - տեղ, այսինքն` եղեգը ոչնչացնելու տեղ ։ Կանկունի հետ Ակապուլկոն համարվում է երկրի ամենահին և ամենահայտնի ծովափնյա քաղաքներից մեկը։ 1950-ական թվականներին եղել է հոլիվուդյան դերասանների և միլիոնատերերի հանգստյան ամենասիրելի վայրերից մեկը։ Ներկայումս մեքիկացիների շրջանում մեծ հեղինակություն ունեցող հանգստավայրերից է, որը հայտնի է իր գիշերային կյանքով։ Հիանալի ձև ունեցող ծովախորշի շնորհիվ այն շատ հարմար է նավերի կայանման համար։ Ակապուլկոն կարևոր նավահանգիստ է գաղութային Մեքսիկայի պատմության մեջ։
Պատմություն
Առաջին անգամ եվրոպացիները Ակապուլկոյի շրջանում են հիմնավորվել 1531 թվականին։ Ֆիլիպինների հետ առևտրի շնորհիվ` 15-րդ դարի կեսերին Ակապուլկոն դարձել է Նոր Իսպանիայի` կարևորությամբ երկրորդ քաղաքը Վերակրուսից հետո։ 1573 թվականին Ակապուլկոն ստացել է Մանիլայի հետ առևտրի մենաշնորհ։ Անգլիական և հոլանդական ծովահեններից պաշտպանվելու համար կառուցվել է Սան-Դիեգո ամրոցը, ինչը, սակայն, չի խանգարել հոլանդացիներին 1615 թվականին թալանելու քաղաքը։
Կլիմա
Ակապուլկոյի կլիման ամբողջ տարվա կտրվածքով համաչափ է. միջին ջերմաստիճանը 26-28°С է, բացարձակ նվազագույն ջերմաստիճանը +11 °C է, առավելագույնը` +41 °C: Նոյեմբեր-մայիս ամիսներին տեղումներ գրեթե չեն լինում։
Տրանսպորտ
Ամերիկյան շատ ավիաընկերություններ Ակապուլկո են թռչում ողջ տարին։ Քաղաքն ունի ավտոբուսային և տաքսու զարգացած համակարգ, սակայն տեղաբնակների մեծամասնությունը չի օգտվում հասարակական տրանսպորտից։
Տրանսպորտի ամենաէժան տեսակը ավտոբուսն է։ Զբոսաշրջիկների համար քաղաքային իշխանությունները թողարկել են դեղին ավտոբուսներ` «Ակապուլկո» մակագրությամբ։ Դրանք քաղաքի ամենագեղեցիկ և հարամարավետ ավտոբուսներն են, որոնք ընթանում են ափի երկայնքով։ Կան նաև ավտոբուսներ, որոնք ընթանում են հատուկ ուղղություններով, որոնք նշված են դիմապակուն։
Ծանոթագրություններ
Կատեգորիա:Մեքսիկայի քաղաքներ Կատեգորիա:1520 թվականին հիմնադրված բնակավայրեր
Թաքբիր
Ալլահու Ակբար (ﷲ اكبر, Allāhu Akbar, աբջադիա - 289), արաբերեն արտահայտություն է, որը նշանակում է «Աստվածը մեծագույնն է»։ «Ակբարը» կաբիր  «մեծ» բառի գերադրական աստիճանն է։ «Ալլահու Ակբար» արտահայտությունը կոչվում է թաքբիր ( «մեծարում»)։
Տես նաև
Կատեգորիա:Արաբական բառեր և արտահայտություններ Կատեգորիա:Արաբական մշակույթ
Արհեստական բանականությունը տեսախաղերում
Արհեստական բանականությունը տեսախաղերում օգտագործվում է արձագանքող, հարմարվողական կամ խելացի վարքագիծ դրսևորելու համար, հիմնականում, ոչ-խաղացողի կերպարներում (NPC)՝ մարդակային բանականության նմանությամբ։ Արհեստական ​​բանականությունը տեսախաղերի անբաժանելի մասն է կազմում 1950-ական թվականներից ի վեր։
Սակայն կա տարբերություն գիտական (academic) արհեստական բանականության և խաղային արհեստական բանականության միջև։  Ճիշտ է՝ երկուսն էլ կենտրոնացած են նույն խնդրի վրա՝ օպտիմալ լուծումներ գտնել, բայց շեշտադրումները տարբերվում են։  Խաղային արհեստական բանականությունը չի կարող դիտվել որպես գիտական ​​արհեստական բանականության ճյուղ։
Արհեստական բանականության դերը տեսախաղերում, ստեղծվելու պահից ի վեր, էապես ընդլայնվել է։ Ժամանակակից խաղերը հաճախ օգտագործում են արհեստական ​​բանականության ոլորտում գոյություն ունեցող մեթոդներ, ինչպիսիք են ճանապարհի որոնումը և որոշման ծառերը՝ NPC- ների գործողությունները ղեկավարելու համար։ Բացի այդ, արհեստական բանականությունը  հաճախ օգտագործվում է այն մեխանիզմներում, որոնք անմիջապես տեսանելի չեն օգտագործողին, ինչպիսիք են տվյալների մշակումը և դատողական բովանդակության ստեղծումը։
Պատմություն
Տեսախաղերը ստեղծվել են առանց արհեստական բանականության։ Առաջին խաղը, որը երբևէ ստեղծվել է, ստեղծվել է 1958 թ.-ին Ուիլիամ Հիգինբոթամի կողմից, ով աշխատել է Բրուքհավենի ազգային լաբորատորիայում։ Խաղը կոչվում է «Tennis for Two» և ստեղծվել է օսկիլոսկոպը անալոգային համակարգչին միացնելու միջոցով։ Առաջին խաղը, որը գործարկվեց համակարգչի վրա, «Spacewar»-ն էր, որը ստեղծել է MIT-ից Սթիվ Ռասելը։ «Spacewar»-ը համարվում է առաջին համակարգչային խաղը, քանի որ այն ստեղծվել է PDP-1 հիմնական (mainframe) համակարգչի վրա։  Այս երկու խաղերից ոչ մեկը չէր ներառում արհեստական բանականություն։ Տեսախաղերի ստեղծման առաջին օրերին  արհեստական բանականությունը չէր օգտագործվում։ Դա է պատճառը, որ այդ խաղերը համեմատաբար պարզ էին։ Ոչ մի համակարգչային հակառակորդ  չէր ավելացվել խաղերի մեջ ։
1970-ին Աթարիում թողարկվեց առաջին արկադային տեսախաղը ՝ «Computer Space»-ը։ Եվ միայն այդ ժամանակ խաղ ստեղծողները արեցին առաջին փորձերը արհեստական բանականությունը խաղերում ներառելու ուղղությամբ:Արհեստական բանականությունը հիմնականում նախատեսված էր արկադային խաղերի համար : «Pong»-ը, «Space Invaders»-ը և «Donkey Kong»-ը առաջնային խաղերի շարքում էին։ Այս խաղերն աշխատում էին շատ պարզ կանոններով և գրված սցենարով։  Գործակալները որոշում կայացնելու հնարավորություն չունեին։ Երբեմն որոշումները ընդունվում  էին պատահականության սկզբունքով, որպեսզի վարքագիծը ավելի անկանխատեսելի թվար։ Հետևաբար, այսպես կոչված բանականությունը իրականում կոդավորված էր խաղի մեջ և ի վիճակի չէր գործել վազքի ժամանակ։ Սկզբնական խաղային արհեստական բանականությունը ի հայտ եկավ պահեստավորված նմուշների(Stored Patterns) տեսքով։ Նման կերպով կոդավորված (hard-coded) արհեստական բանականության օրինակ է այլմոլորակայինների ձևավորումը «Space Invaders» խաղում։ Այստեղ խաղացողը պետք է կրակի այլմոլորակայիններին, նախքան նրանք հասնեն էկրանի հատակին։  Այս այլմոլորակայինների տեղաշարժման եղանակը խաղի մեջ նախապես կոդավորված է։ Դրանք պահեստավորված նմուշների օրիակ են ։
Հետագայում բազմաթիվ խաղեր ստեղծվեցին այս տեսակի արհեստական բանականության հիման վրա, բայց արհեստական բանականության էվոլյուցիան նոր էր սկսվել։ «Pong» խաղում համակարգչային հակառակորդի հայտնվելը ստիպեց մարդկանց հավատալ, որ համակարգիչը կարող է մտածել։ Այն նաև դիտվում էր որպես խաղերի առաջին իրական արհեստական ​​բանականություն։ «Pong» խաղի ընթացքը անհնար է դարձնում կանխատեսել ոչ մարդկային օբյեկտների վարքագիծը։ Թիակները պետք է որոշումներ կայացնեն ՝ հիմնվելով մարդ-խաղացողների գործողությունների վրա։ Որոշումները կարող է և այդքան էլ դժվար չլինեն՝ ընդամենը պարզ հաշվարկ, թե դեպի ուր շարժվեն, բայց դա ստիպում է մարդկանց զգալ նույն զգացողությունը, ինչ իրական մարդու դեմ խաղալիս։